प्रीति -युवा पत्रकार, नई दिल्ली।। आज भी भारत के अंदर ऐसी कई जगह है जहां मासिकधर्म और माहवारी को एक बीमारी समझा जाता है। माहवारी के समय लड़कियों और महिलाओं को प्रतांडित किया जाता है। दैनिक जागरण में एक लेख पढ़ा, जिसका शिर्षक था “माहवारी कोई बीमारी नहीं ” जिसमें आन्ध्रप्रदेश के गंतहल्लागोटी गांव में महिलाओं के माहवारी और गर्भवति होने के पश्चात गांव से दूर बांस व ताड़ के पत्तो में झोपड़ी झुग्गी बनाकर रहने और पानी बिजली सहित कई अन्य मौलिक अवश्यकताओं से दूर रखा जाता है, सिर्फ इसलिए कि उनकी वर्षों से चलती आ रही परंपरा को चोट न पहुँचे। परंपरा का सम्मान करना हमारा मूल कर्तव्य है। लेकिन इस तरह की कुप्रथा मेक इन इंडिया, स्मार्ट सिटी, स्किल इंडिया,बनने में बाधा साबित होगी। भारत का एक सोचा हुआ सपना अधूरा रह जाता है जब ऐसी कु-प्रथायें उजागर होती है। एक तरफ हमारे भारत मे बेटियों के लिए बेटी बचाओ बेटी पढ़ाओ,सुकन्या समृद्धि योजना, गर्वती महिला के लिए आर्थिक योजना जैसी अनेकों योजने बनाई गई है, इन सबके बावजूद ऐसी घटनाएं सामने आ रही हैं।